Държавен вестник, бр. 96, 2010 г., стр. 45

БРОЙ  96	
Д Ъ Р Ж А В Е Н  В Е С Т Н И К 	
СТР.  45  
ПРИЛОЖЕНИЕ 1
КОНЦЕПТУАЛНА РАМКА НА БЪЛГАРО-
ШВЕЙЦАРСКАТА ПРОГРАМА ЗА СЪ­
ТРУДНИЧЕСТВО 
Приложение 1 е неразделна част от Рамко­
вото споразумение между правителството на 
Република България и Федералния съвет на 
Конфедерация Швейцария за изпълнение на 
Българо-швейцарската програма за сътрудни­
чество. Всички изменения на това приложение 
трябва да бъдат в писмен вид и въз основа 
на взаимно съгласие между компетентните 
власти, посочени в член 9 от основната част 
на рамковото споразумение.  
Приложение 1 определя: цели; принципи; 
стратегически насоки; подходи; географски 
фокус и тематичен фокус, в т.ч. и индикативен 
списък от подкрепящи мерки и индикативни 
финансови параметри. 
Правила и процедури са предвидени: в 
приложение 2 за цялостното изпълнение на 
Българо-швейцарската програма за сътрудни­
чество; в приложение 3 за проекти и програ­
ми; в приложение 4 за тематични фондове; 
и в приложение 5 – Помощ за подготовка на 
проекти и Фонд за техническа помощ.
1. Цели
Българо-швейцарската  програма за съ­
трудничество си поставя две основни цели: 
– Да допринесе за намаляване на иконо­
мическите и социалните неравенства между 
България и по-напредналите страни в разши­
рения Европейски съюз (ЕС); и/или 
– Да допринесе за намаляването на иконо­
мическите и социалните неравенства между 
динамичните градски центрове и структур­
но по-слабите периферни региони в самата 
България.
Освен това: 
– Швейцарската финансова помощ е важен 
елемент от двустранните отношения между 
България и Швейцария. Българо-швейцарска­
та програма за сътрудничество ще обогати 
двустранните отношения в много аспекти, 
като например създаване на възможности 
за отстояване на швейцарската солидарност, 
изграждане на институционални партньорства 
между България и Швейцария, утвърждаване 
и публичност на присъствието на Швейцария, 
както и оползотворяването на швейцарския 
опит и знания. 
– Подкрепящите мерки по Българо-швей­
царската програма за сътрудничество целят 
постигане на устойчиво и икономически и 
социално балансирано развитие.
2. Принципи
Българо-швейцарската програма за сътруд­
ничество се основава на следните принципи:
Прозрачност. Прозрачността и откритостта 
са ключов елемент от всички дейности на 
сътрудничество и са задължителни на всички 
нива. Специален фокус върху прозрачността 
ще бъде поставен при избора на проекти и 
дейности при възлагането на договори и при 
финансовото управление. 
Социално включване. Дейностите на сътруд­
ничество ще отчитат нуждата групи в неравнос­
тойно  социално и икономическо положение 
да могат да се възползват от възможностите 
и ползите, които развитието предоставя. 
Равни възможности и права. Дейностите на 
сътрудничество ще увеличават възможностите 
мъжете и жените да упражняват своите права 
равностойно, като се прилага подход на равно 
третиране по възраст и пол.
Устойчивост на околната среда. Дейностите 
на сътрудничество ще отчитат необходимостта 
от изисквания за устойчивост на околната 
среда. 
Участие на всички заинтересовани страни. 
Всички вземащи решения и всички звена, 
участващи в изпълнението на Българо-швей­
царската програма за сътрудничество, пое­
мат ангажимент за ефективното и ефикасно 
приложение на договорените подкрепящи 
мерки. 
Субсидиарност и децентрализация. Дейнос­
тите на сътрудничество ще отчитат нуждата 
да бъдат взети предвид принципите на суб­
сидиарност и децентрализация преди всичко 
при изпълнение на подкрепящи мерки на 
общинско и областно равнище. 
3. Стратегическа насока
Стратегическата насока на Българо-швей­
царската програма за сътрудничество съдържа 
две стратегически линии:
– Да се подчертае швейцарският опит. 
Швейцария отдава приоритетно значение 
на следните тематични области: сигурност; 
реформи и включване на уязвими групи; 
околна среда и инфраструктура; стимулиране 
на частния сектор; изследвания и стипендии. 
В тези области Швейцария има богат опит и 
може да предостави вече широко наложено 
специфично знание и методология. 
– Комбиниране на българските нужди и кон­
кретната добавена стойност, която Швейцария 
може да предложи. Швейцарската подкрепа 
си поставя за цел да отговори на нуждите 
на България (подход, основан на търсенето). 
Швейцарската помощ се предоставя в обла­
сти, в които Швейцария може да придаде 
конкретна добавена стойност.